RUOVEDEN PIRKAT PÖYTÄKIRJA

PESÄPALLOJAOSTO

Aika: 1.9.2014 klo 18:00

Paikka: Jäähallin kahvio

Läsnä: Paula Rinki

 Sari Ahvenjärvi

 Jukka Kiintonen

 Teijo Manninen

 Tuija Lehto

 Mari Inkinen

 Hanna Juurakko

 Katariina Asunta

Poissa: Hannu Mäki, Petri Asikainen, Iida Asikainen, Matti Vehmaanperä, Marja-Leena Keskinen, Suvi Paananen, Anna Warséll, Jaana Laaksonen, Sari Ahvenjärvi, Tiina Ahonen

1. Kokouksen avaus ja päätösvaltaisuus.

Puheenjohtaja avasi kokouksen.

Kokous todettiin lailliseksi ja päätösvaltaiseksi.

1. Edellisen kokouksen pöytäkirja.

Hyväksyttiin edellisen kokouksen pöytäkirja.

1. Päätösjuhla ja ohjelma

Sunnuntaina 14.9. alkaen klo 12. Pelinä vanhemmat vastaan C-ikäiset. Tarjoiluna kreemimunkit, mehu ja kahvi. Varustekirppis kahvion yhteydessä. Myyjä laittaa myytäviin tuotteisiinsa kunnon laput. Paula toimii tapahtumassa juontajana. Juha Kuusjärvi kuvaa tapahtuman ja tekee lehteen jutun.

1. Palkittavat

Vuoden poikapelaaja Kalle Marttila

Vuoden tyttöpelaaja Aino-Maija Kiiski

Vuoden miespelaaja Harri Vehmaanperä

Vuoden naispelaaja Martta Asikainen

Vuoden pesisperhe Asunta

Vuoden poikatuomari Tuomas Manninen

Vuoden tyttötuomari Pinja Juurakko

Vuoden valmentaja Vellu Pajunen, Jussi Salmela ja Eero Asunta

Vuoden menestyjä D-pojat

Nuori-Suomi joukkue E-tytöt (Honkalan uinti)

Vuoden Puurtajat Outi Kangaspeska ja Jaana Laaksonen

Kunniamaininta Eemeli Herranen ja Iiro Ahokas (lahjakortit)

Kunniamaininta GM Hannu Mäki

Puheenjohtajan pytty Miesten joukkue

 Palkittavat ja kuva laitetaan jatkossa myös kevään pesislehteen!

1. C-ikäisten leiritykset

Mari on ilmoittanut Joonas Salmelan ja Kalle Marttilan leirille, jonka kustannus jaetaan pesäpalloliiton ohjeistuksen mukaan pelaajan ja seuran kesken tasan. Seuran osuus on 275 euroa per pelaaja.

Jaoston päätöksellä tuemme Joonasta ja Kallea ohjeistuksen mukaisesti 275 euroa per pelaaja, mikäli he leirille tulevat valituksi.

1. Sarjan muuttaminen

Naisten joukkue tippui Ykköspesiksestä Suomi-sarjaan. 31.10 mennessä seuran pitää ilmoittaa pitääkö Suomi-sarjassa joukkueen ja 20.9. mennessä mikäli luovutetaan paikka toiselle joukkueelle.

Asiasta heräsi monipuolista ja laajaa keskustelua. Jaoston tämän hetkinen näkemys voisi kallistua enemmän Suomi-sarjan paikan pitämiselle. Huomenna on D- ja C-tyttöjen joukkuepalaverit, missä tätä asiaa keskustellaan sekä ensi viikolle kutsutaan valmentajapalaveri, jossa tätä käydään vielä läpi. Valmentajapalaverin (11.9.) päätteeksi asiaan tulee päätös.

1. Kioski

Jäätelökioski on tehnyt tänä kesänä huipputuloksen. Outi kyseli Paulalta jätskinmyyjille maksettavasta bonuksesta, mikä on ollut noin 50 euroa per työntekijä. Paula antoi asialle siunauksen.

Ensi kesää ajatellen täytyy pitää mielessä saisiko kunnalta jotain tukea nuorten työllistämiseen.

1. Muut asiat

Paula tarvitsee jokaiselta joukkueelta perustiedot (sijoitukset, harjoitusmäärät, turnaukset, leirit, erityispalkinnot leireillä, kouluttautumiset sekä pelaajien että valmentajien ja kaikki muu erikoinen) toimintakertomusta varten 15.10 mennessä. Lähetä tiedot Paulalle sähköpostilla.

Käytiin keskustelua erilaisista keinoista varainhankintakeinoista. Unelma-arpoja ei haluta myydä. Uusina ideoina heiteltiin ilmaan arpajaiset, johon pyydetään yrityksiltä ilmaisia palkintoja ja myydään niitä seuran nimissä jossain tapahtumassa. Yksi idea oli myös järjestää tanssi-iltamat Urtsulla, johon pyydetään talkoilla joku bändi ym. Illan tuotto menisi lyhentämättömänä seuran toimintaan.

Valmentajien, joukkueenjohtajien ja jaoston virkistäytyminen Pihlapirtillä pe 26.9.2014. Tapaaminen kentällä klo 17, missä ensin koppien siivous ja sen jälkeen siirtyminen Pihlapirtille. Mari on luvannut tehdä / järjestää tarjottavat (laktoositon / gluteeniton).

Seuraava kokous on maanantaina 6.10.2014 klo 18:00 jäähallin kahviossa.

Pöytäkirjan vakuudeksi

Paula Rinki Katariina Asunta

puheenjohtaja sihteeri